Split, 5. ožujka 2025.

**Odsjek za filozofiju**\_

Raspisuje se natječaj za upis kolegija „Stručna praksa u nastavnoj bazi“ na Sveučilišnom diplomskom studiju, **Filozofskog fakulteta u Splitu,** u ljetnom semestru akademske godine 2024./2025.

Zainteresiranim studenticama/studentima nude se programi u nastavnim bazama:

1. **Info zona** – filozofske aktivnosti usmjerene na kvalitetno provođenje slobodnog vremena i

informiranje mladih (2 studenta)

1. **Udruga Dyxy** – filozofske aktivnosti usmjerene na pomaganje mladima s teškoćama pisanja i učenja (3 studenta)

Prijava se šalje isključivo elektronskom poštom na adresu: **strucna.praksa@ffst.hr**

Prijave se zaprimaju **zaključno s 14. ožujka 2025. godine**

Poruka elektroničke pošte s prijavom treba biti naslovljena (Subject) *Stručna praksa*  - naziv nastavne baze.

Prijava treba sadržavati:

* informacije o kandidatu: ime i prezime
* JMBAG
* kontakt (telefon + email)
* motivacijsko pismo (do 500 riječi) - kratak prikaz eventualnog dosadašnjeg iskustva i razlozi odabira određenog programa, nastavne i izvannastavne obveze koje mogu utjecati na obavljanje stručne prakse.

Nepotpune ili neispravno dostavljene prijave neće se razmatrati.

Odabir studenata za realizaciju kolegija Stručna praksa u nastavnoj bazi je eliminacijski te uključuje motivacijsko pismo i razgovor s poslodavcem u nastavnoj bazi.

*Napomene za kandidate:* ECTS bodovi ostvareni ovim kolegijem su dodatni tj. računaju se iznad obvezne kvote bodova. Pohađanje kolegija bilježi se u dodatnoj ispravi o završetku studija (*Diploma Supplement*).

Po ostvarenom pravu upisa kolegija, *Obavijest o upisu izbornog predmeta Stručna praksa u nastavnoj bazi* odsječki koordinator dostavlja Službi za poslove studenata i polaznika kako bi se kolegij dodao u upisni list. Upisom kolegija student se obvezuje na obavljanje svih zadaća određenih kolegijem. Stručna praksa mora završiti najkasnije sedam dana prije početka sljedeće akademske godine ili prije prijave obrane završnog/diplomskog rada.

U nastavku dokumenta su radni zadaci za studente, a Silabus kolegija nalazi se u elaboratu studijskog programa na mrežnim stranicama odsjeka.

|  |  |
| --- | --- |
| Studij Odsjek | Sveučilišni diplomski studij FilozofijaOdsjek za filozofiju |
| Mjesto stručne prakse u nastavnoj bazi | **Udruga Dyxy, Split** |
| Broj studenata:  | **3** |
| Plan realizacije/opis poslova: | Upoznavanje s programima udruge i stručnim timom.**Opće filozofske aktivnosti s naglaskom na rad i edukaciju djece.****1. Logopedske terapije:** Studenti će sudjelovati u prepoznavanju i praćenju rada učenika s teškoćama kao što su disleksija, dislalija, diskalkulija, ADHD i poremećaj fluentnosti. Kroz aktivnu participaciju, studenti će biti uključeni u obogaćeno i potpomognuto učenje učenika sa specifičnim teškoćama, koristeći različite metode i strategije rada. Aktivnosti uključuju procjenu tehnika čitanja, uvježbavanje pisanja, provjeru razumijevanja pročitanog teksta te vježbe za poboljšanje artikulacije. Ovaj pristup omogućuje studentima primjenu filozofskih metoda i strategija u obrazovnoj praksi.**2. Radionice pomoći u učenju:** Studenti će sudjelovati kao podrška učenicima tijekom ostvarivanja traženih odgojno-obrazovnih ishoda njihove redovite školske nastave iz različitih nastavnih predmeta. Ova aktivnost omogućuje studentima razvoj vještina u analizi obrazovnih izazova i primjeni filozofskih metoda za poticanje kritičkog mišljenja i samostalnosti učenika.**3. Kreativne radionice:** U aktivnostima poput likovnih, dramskih i glazbeno-plesnih radionica, studenti će sudjelovati u osmišljavanju i vođenju kreativnih aktivnosti. Ove radionice potiču razvoj kreativnosti i kritičkog mišljenja, što je u skladu s ciljem promicanja filozofskog mišljenja kroz umjetničke izraze.**4. Edukacije i savjetovanja za roditelje/skrbnike:** Studenti će sudjelovati u edukacijama za roditelje. Kroz ovu aktivnost studenti će usavršavati svoje komunikacijske vještine i sposobnost analize obrazovnih potreba, što će im omogućiti primjenu filozofskih koncepata u praktičkom radu s različitim sudionicima obrazovnog procesa. Ove edukacije imaju za cilj povećanje vlastitih kompetentnosti za budući rad.**5. Neurofeedback terapija:** studenti će promatrati terapeutski rad s djetetom (neinvazivna metoda temeljena na praćenju električne aktivnosti mozga i davanju povratnih informacija).**6. Edukacija učitelja i nastavnika:** Prisustvovanje predavanjima koja se često provode u školama direktno ili preko ZOOM aplikacije.**7. Promocija Udruge:** Studenti mogu aktivno učestvovati na brojnim prezentacijama i manifestacijama gdje se promovira rad Udruge Dyxy. (Dani volontera, Otvoreni dani udruga, naše samostalne prezentacije, razni skupovi na koje budemo pozvani, radio, TV, portali i tisak.) |
| Vrijeme realizacije | ožujak – lipanj 2025. |
| Mentor na Filozofskom fakultetu | prof. dr. sc. Marita Brčić Kuljiš |
| Stručna osoba-mentor u nastavnoj bazi | Snježana Jurica mag. prim. educ. |

|  |  |
| --- | --- |
| Studij Odsjek | Sveučilišni diplomski studij FilozofijaOdsjek za filozofiju |
| Mjesto stručne prakse u nastavnoj bazi | **Info zona, Split** |
| Broj studenata:  | **2** |
| Plan realizacije/opis poslova: | **Filozofske aktivnosti usmjerene na informiranje mladih**, **kvalitetno provođenje slobodnog vremena, zagovaranje i politika za mlade.** Cilj: Realizacija jedne ili više ponuđenihaktivnosti uz mentorstvo pruženo od strane Info zone.**Ponuđene aktivnosti**: (Studenti su slobodni samostalno predložiti teme koje ih zanimaju. Mogu birati jednu aktivnost ili kombinirati više ponuđenih aktivnosti unutar kojih će realizirati zamišljeni projekt. Moguće je suradnički i samostalno raditi na projektu. Pomoć u vidu mentorstva bit će dostupna kontinuirano). **Provedba istraživanja među mladima i analiza dobivenih podataka.** Prijedlog tema: poimanje slobodnog vremena među mladima, oblikaneformalnog obrazovanja, izvannastavnih aktivnosti u školskomkurikulumu, izvanškolskih aktivnosti učenika, planiranja i izvođenjaizvanškolskih aktivnosti i slobodnog vremena mladih te ustanova, prostora, objekata i čimbenika provođenja slobodnog vremena; aktualna društvena pitanja; alternativni načini informiranja mladih. **Organiziranje informativno-edukativnih aktivnosti kroz program kluba za mlade** Prijedlog aktivnosti: radionice, predavanja, javna događanja, aktivnosti na otvorenom, seminari, tribine, debate, fokus grupe, volonterske akcije, sastanci, hobi aktivnosti, kampanje, pop-up događaji, izložbe, promotivni događaji, večeri društvenih igara, druženje itd. na različite teme, od pletenja ili šaha do profesionalnog razvoja kao što su Erasmus+ stažiranje ili eng. „soft skills“. S obzirom na kompleksnost projekta, moguće je organizirati više aktivnosti. **Promicanje mogućnosti aktivnog sudjelovanja među mladima** Osnaživanje mladih za aktivno sudjelovanje u društvu, praćenje provedbe politika za mlade na lokalnoj i nacionalnoj razini, istraživanje djelovanjalokalnih udruga mladih i za mlade i inicijativa mladih, praćenje rada Savjeta mladih Grada Splita i Savjeta mladih Splitsko-dalmatinske županije, promocija mogućnosti za mlade (prikupljanje i diseminacija informacija, organiziranje informativnih događanja, sudjelovanje u paneuropskoj kampanji Time to Move). Prijedlog aktivnosti: edukativne radionice i seminari, kampanje na društvenim mrežama, javni forumi i diskusije, volonterski programi, simulacije izbora i debata, kreativne inicijative, suradnja s europskim i nacionalnim institucijama, interaktivne platforme za angažman mladih,projekti za jačanje vještina mladih lidera.**Kreiranje različitih informativnih sadržaja i komunikacijskih materijala za mlade o temama koje su od interesa za mlade**Prijedlog sadržaja i materijala: izrada i dizajn brošura, letaka, videozapisa, vodiča, održavanje webinara, produkcija intervjua, pisanje kolumni i/ili komentara na društvene teme te njihova objava na infozona.hr, izrada objave za društvene mreže, izrada infografika, online igre itd.Prijedlog tema: zapošljavanje mladih, međunarodna mobilnost,volontiranje, javna politika za mlade, demokratsko građanstvo,cjeloživotno učenje, obrazovanje, medijska kultura, građanskoobrazovanje, međunarodni dani vezani uz mlade, pravo na pristupinformacijama, zabava, slobodno vrijeme, kultura i manifestacije za mlade, turizam, mladi s manje mogućnosti itd. |
| Vrijeme realizacije | ožujak – lipanj 2025. |
| Mentor na Filozofskom fakultetu | prof. dr. sc. Marita Brčić Kuljiš |
| Stručna osoba-mentor u nastavnoj bazi | Lara Zubanović, univ. bacc. psych |

|  |  |
| --- | --- |
| Studij Odsjek | Sveučilišni diplomski studij FilozofijaOdsjek za filozofiju |
| Mjesto stručne prakse u nastavnoj bazi | **Gradske knjižnice Marka Marulića, Split** |
| Broj studenata:  | **2** |
| Plan realizacije/opis poslova: | **Filozofske aktivnosti usmjerene na informiranje mladih**, **kvalitetno provođenje slobodnog vremena, zagovaranje i politika za mlade.** 1. Upoznavanje s radom Knjižnice i s programima koji se provode-sudjelovanje u nabavi knjižnične građe i kreiranju knjižničnih  zbirki (npr. izrada desiderate s knjigama iz područja filozofije)-sudjelovanje u organiziranju raznih oblika rada s korisnicima-pružanje osnovnih informacijskih usluga (davanje informacija korisnicima pri pronalaženju informacija te obavještavanje  korisnika o postojećim uslugama u Knjižnici)-pružanje složenih informacijsko-referalnih usluga-tematsko pretraživanje lokalne i on-line dostupnih baza podataka-edukacija korisnika (pretraživanje knjižničnog kataloga i Interneta, snalaženje u fondu)-edukacija korisnika za korištenje svih izvora informacija-posuđivanje i razduživanje knjižnične građe-osmišljavanje i provođenje različitih istraživanja vezanih uz razvojknjižnice i knjižničnih usluga2. Priprema sadržaja za objavu na mrežnim stranicama knjižnice (npr. recenzije/preporuke knjiga iz područja filozofije)3. Sudjelovanje u organizaciji/u pripremi i provedbi raznovrsnih kulturnih aktivnosti koje potiču učenje, čitanje i kreativnost4. Sudjelovanje u organizaciji/u pripremi i provedbi raznih kulturnih događanja i programa te edukacijskih radionica i tečajeva namijenjenih svim dobnim skupinama-pripremanje izložbi i organizacija kulturnih aktivnosti (npr.vođenje radionica „Mala škola filozofije“ za srednjoškolce ilistudente; vođenje programa „Parlaonice“ ili debatnog kluba zamlade s različitim društvenim temama) |
| Vrijeme realizacije | ožujak – lipanj 2025. |
| Mentor na Filozofskom fakultetu | prof. dr. sc. Tonči Kokić |
| Stručna osoba-mentor u nastavnoj bazi | Maja Stazić, mag. bibl. |